For å nøytralisere en sterk base som natriumhydroksid er det naturlig å bruke en sterk syre. Man kan nøytralisere natriumhydroksid med saltsyre (HCl), man får da en nøytral løsning bestående av vanlig bordsalt (NaCl) løst i vann. Reaksjonen er eksoterm, og det bør ikke helles store mengder konsentrert syre i konsentrert base og motsatt. En slik reaksjon kan også bli brukt i titrering for å finne konsentrasjonen av den sure eller basiske løsningen.